въздух, затоплете го и го поставете в покой в позиция, улесняваща дишането. Поддържайте отворен дихателен път. Разхлабете плътно стегнатото облекло като яка, вратовръзка или колан. Когато дишането е затруднено, подходящо обучен персонал може да помогне на засегнатото лице, като прилага кислород. Потърсете медицинска помощ. Поставете човека, изпаднал в безсъзнание, в позиция за възстановяване и контролирайте дишането.
 При контакт с кожата: Важно е веществото да се отстрани от кожата незабавно. Незабавно изплакнете обилно с вода. Продължете да промивате в продължение на поне 15 минути и потърсете лекарска помощ. Химическите изгаряния трябва да се лекуват от лекар.
 При контакт с очите: Незабавно промийте обилно с вода. Не търкайте очите. Свалете контактните лещи и отворете широко клепачите. Продължете да промивате в продължение на поне 15 минути и потърсете медицинска помощ.
 При поглъщане: Изплакнете устата обилно с вода. Дайте на пострадалия да пие малко количество вода или мляко. Спрете, ако пострадалият се почувства зле, защото повръщането може да бъде опасно. Никога не давайте нищо през устата на човек в безсъзнание. Поставете човека, изпаднал в безсъзнание, в позиция за възстановяване и контролирайте дишането. Не оставяйте пострадалия без надзор. Ако симптомите са тежки или продължават, повикайте медицинска помощ.
 Указание за необходимостта от всякакви неотложни медицински грижи и специално лечение: симптоматично лечение.
 Предпазни мерки за опазване на околната среда: Да се предотврати попадането в почвата, канавки, канализация, водни пътища и/или подпочвени води. Разлив или оттичане в естествени водоеми е вероятно да доведе до смъртта на водните организми.
 Лични предпазни мерки, предпазни средства и процедури при спешни случаи в случай на аварийно изпускане: евакуирайте района.
 Дръжте далеч от разлива. Проветрявайте зоната на теч или разлив. Дейностите по почистване трябва да се извършват само от обучен персонал, снабден с подходящи предпазни средства. Използвайте подходяща защитна екипировка.
 Методи и материали за ограничаване и почистване: Избягвайте контакт с разлетия материал. При почистване на разлив винаги носете подходящи предпазни средства, включително средства за дихателна защита, ръкавици и защитно облекло. Може да е необходим автономен дихателен апарат, респиратор или абсорбер, в зависимост от размера на разлива и адекватността на вентилацията.
 Малки разливи: Носете правилната защитна екипировка и попийте течността с абсорбиращ материал. Съберете материала и попилата разлетия материал мръсотия, запечатайте в полиетиленови торби и поставете във варел за транзитиране до одобрено място за изхвърляне. Полейте останалия разлят материал с вода за намаляване на миризмата и изхвърлете промивната вода в битов или индустриален канализационен колектор, а не в естествен воден път.
 Големи разливи: В случай на дразнене на носа и дихателните пътища, веднага напуснете помещението. Почистването трябва да се извършва само от обучен персонал, снабден с автономен дихателен апарат или официално одобрен или сертифициран респиратор с цяла лицева маска, оборудван с патрон за органични пари, предпазни ръкавици и непропускливо предпазно облекло, включително гумени ботуши или защитни обувки.
 4.2.4. Когато се отнася специфично до употребата, инструкциите за безопасно обезвреждане на продукта и неговата опаковка
 Когато се изхвърля в неизползвано и незамърсено състояние, този биоциден продукт трябва да се третира като опасен отпадък съгласно Директива 2008/98/ЕО на Европейския парламент и на Съвета от 19 ноември 2008